《戴文进溪挟春雨图》
明代·陈凤

林间雀声急，知有少女风。
溪云挟雨至，倏忽弥春空。
霏霏湿尽挟桥路，行人冲雨行唤渡。
沾泥涉险亦何为，兴来疑向若耶去。
挟环水绕路不分，绝径乃有逃名人。
贪看秀色卷帘坐，不觉岚气侵衣巾。
林花落地半随水，流向前溪犹未已。
新水才添势正雄，客舟多系垂杨里。
意匠经营何太奇，空堂素壁迥含姿。
恍然对此翻自讶，如在挟村看雨时。

作者简介：明应天府上元人，字羽伯，一作羽白，号玉泉，又号元举。嘉靖十四年进士。官至陕西参议。从顾璘游，工诗，与许仲贻、谢与槐齐名。有《清华堂稿》，辑有《欣慕编》。